रसोई गैस से सिगरेट के धुएं जैसा घातक प्रदूषण फैलता है
एक नई स्टडी के अनुसार घर के अंदर गैस के केवल एक चूल्हे से सिगरेट के धुएं के समान प्रदूषण फैलता है। गैस के धुएं में बेंजीन की मात्रा अधिक होती है। इसका संबंध कैंसर के खतरे से है। स्टैनफोर्ड डोअर स्कूल के रिसर्चरों ने
एक नई स्टडी के अनुसार घर के अंदर गैस के केवल एक चूल्हे से सिगरेट के धुएं के समान प्रदूषण फैलता है। गैस के धुएं में बेंजीन की मात्रा अधिक होती है। इसका संबंध कैंसर के खतरे से है।
स्टैनफोर्ड डोअर स्कूल के रिसर्चरों ने कैलिफोर्निया और कोलोरेडो में 87 घरों में गैस के चूल्हों से बेंजीन के उत्सर्जन की मात्रा देखी। उन्होंने पाया कि चूल्हे से निकली बेंजीन और नेचुरल गैस का स्तर विश्व स्वास्थ्य संगठन द्वारा स्वास्थ्य के लिए तय स्टैंडर्ड से अधिक है।
शोधकर्ताओं ने पाया कि एक तिहाई घरों में सिंगल गैस चूल्हे के 45 मिनट तक जलने से बेंजीन का लेवल किसी दूसरे व्यक्ति द्वारा पी गई सिगरेट से निकले धुएं के बराबर था। 2020 में ग्रेटर लॉस एंजिलिस और कोलोरेड फ्रंट रेंज में स्कूलों के पास बेंजीन का ऐसा ही जमाव देखा गया था।
स्टडी के लेखक यनाई कशटन कहते हैं, यह स्तब्ध करने वाली बात है कि घर के अंदर प्रदूषण का स्तर खुली जगह के समान था। गैस के चूल्हों से नुकसान के संबंध में पहले भी कई रिसर्च आ चुकी हैं।
दिसंबर में प्रकाशित एक स्टडी में अनुमान लगाया गया था कि अमेरिका में 12.7 प्रतिशत बच्चों को अस्थमा का संबंध गैस चूल्हों के धुएं से है।
नई स्टडी एनवायरनमेंटल साइंस, टेक्नोलॉजी जर्नल में इस सप्ताह प्रकाशित हुई है। पहली बार किसी स्टडी में बेंजीन के जमाव पर ध्यान दिया गया है। कैंसर पर संयुक्त राष्ट्र इंटरनेशनल एजेंसी और अमेरिकी पर्यावरण सुरक्षा एजेंसी ने बेंजीन को कैंसर के लिए जिम्मेदार तत्व माना है।
इस केमिकल के सांस में जाने से ल्यूकेमिया, लिंफोमा और अन्य गंभीर बीमारियां हो सकती हैं। डॉक्टरों का कहना है कोई भी लेवल सुरक्षित नहीं है।
कई घातक केमिकल 
कई रिसर्च में गैस के चूल्हों से वायु प्रदूषण और स्वास्थ्य पर उसके निगेटिव प्रभावों का ब्योरा सामने आया है।
गैस चूल्हों से बेेंजीन के अलावा नाइट्रोजन डाई ऑक्साइड, कार्बन मोनो ऑक्साइड और फॉर्मेल्डिहाइड जैसी गैसें निकलती हैं। वे बंद किए जाने के बाद भी शक्तिशाली ग्रीनहाउस गैस मीथेन छोड़ते हैं।
© The New York Times
हिरोको ताबुची